Ավատար (պատկեր)

thumb|Ավատարի օրինակ
**Ավատար**,**ավատարա** (խոսակցական` *ավատարկա, ավա*, ), ինչպես նաև **յուզերպիկ** (, կրճատ  — «օգտատիրոջ նկար»-ից), օգտատիրոջ, նրա ալտեր էգոյի կամ առցանց խաղերի կերպարի գրաֆիկական ներկայացում: Ավատարը կարող է լինել երկչափ պատկեր (իկոնկա) վեբ-ֆորումներում, մեսենջերներում, չաթերում, պորտալներում, բլոգներում, սոցիալական ցանցերում կամ եռաչափ մոդել (վիրտուալ աշխարհներում, զանգվածային բազմախաղացող առցանց խաղերում): Բացի այդ, ավատարը կարող է ներկայացվել որպես տեքստ, ինչը տարածված էր տեքստային MUD խաղերի դարաշրջանում: Ավատարի հիմնական նպատակն է օգտատիրոջ հանրային գրաֆիկական ներկայացումը։

## Նշանակություն
Ավատարի օգտագործման հիմնական նպատակներից մեկն է արտացոլել օգտատիրոջ որևէ առանձնահատուկ բնավորության գծերը և օգնել զրուցակիցների մոտ բավականին ճշգրիտ տպավորություն ստեղծել նրա ներքին հոգևոր աշխարհի և կարգավիճակի մասին (նույն նպատակին է ծառայում նիքնեյմը ): Ինչպես նաև օգտատիրոջ մոտ առաջանում է ցանկություն զարդարելու իր էջը։ Ավատարը վեբ ֆորումների մասնակիցների ցանկալի (բայց ոչ պարտադիր) հատկանիշն է, այն տեղադրվում է ֆորումի թեմաներում մասնակցի յուրաքանչյուր հրապարակման (գրառման) կողքին: Բացի այդ, ավատարները հեշտացնում են թեմայի քննարկման ընկալումը, թույլ են տալիս հեշտությամբ կապել հաղորդագրությունները իրենց հեղինակների հետ:

## Բովանդակություն
Ավատարը կարող է լինել ինչպես կամայական նկար, այնպես էլ օգտատիրոջ վավերագրական կամ վերամշակված լուսանկար, որը նա կարող է ազատ ընտրել (չնայած որոշակի ռեսուրս կարող է սահմանափակումներ դնել որոշ թեմաների պարագայում, ավելի հաճախ էթիկական նկատառումներից ելնելով), իր ցանկությամբ: Ավատարի պատկերի ֆայլը կարող է լինել ստատիկ կամ անիմացիոն (ինչպես գրաֆիկական, այնպես էլ վիդեո ֆայլ), բայց սովորաբար ռեսուրսների մեծ մասում անիմացիոն ավատարներն արգելվում են տեխնիկական պատճառներով (բոլոր մուտքային պատկերները JPEG ձևաչափով ծածկագրելու միջոցով), իսկ որտեղ չկան ձևաչափի սահմանափակումներ, արգելվում է «անհանգստացնող անիմացիան», և մոդերատորներին թույլատրվում է ջնջել դրանք, ելնելով անհանստացման մասին իրենց պատկերացումներից:

Սովորաբար, ավատարի չափը սահմանափակվում է (կոնկրետ ռեսուրսում) փիքսելների որոշակի քանակով (օրինակ՝ 64×64 կամ 100×100 պիքսել) և/կամ Ֆայլի չափով (օրինակ՝ 10 կբ)՝ հոստինգի ռեսուրսների չափազանց մեծ սպառումը կանխելու նպատակով: Ավատարների զգալի մասն իրենցից ներկայացնում են գեղարվեստական ֆիլմերի հատվածների կադրեր։

## Պատմություն
Հինդուիզմում «ավատար» բառը նշանակում է աստծուն մարմնավորող էակ: Ենթադրվում է, որ մեկ Աստված կարող է ունենալ բազմաթիվ մարմնավորումներ, որոնք տարբերվում են իրենց տեսքով, հնարավորություններով և բնավորությամբ: Օրինակ՝ Վիշնու աստվածն ունի 22 ավատար:

Համակարգչային խաղերում «ավատար» հասկացությունն առաջին անգամ օգտագործվել է 1985 թվականին Ultima (Ultima IV: Quest of the Avatar) համակարգչային խաղի 4-րդ մասում։ Ultima արկածային խաղերի շարքը թողարկվել է 1981 թվականից։ «Ավատար» դառնալը խաղի չորրորդ մասի նպատակն էր։ Շարքի հետագա խաղերը ենթադրում էին, որ խաղացողը «ավատար» է, այսինքն՝ խաղի աշխարհում ներկայացված է նրա էգոն։ Հետագայում տերմինն օգտագործվել է Shadowrun դերային խաղում (1985) և Habitat առցանց դերային խաղում (1987):

Հետագա տարիներին համացանցի արագ զարգացումը հանգեցրել է համացանցում՝ բլոգներում, ֆորումներում, ակնթարթային ուղերձների ծառայություններում ավատար տերմինի ակտիվ օգտագործմանը: Ներկայումս կան բազմաթիվ կայքեր, որոնք օգնում են ստեղծել կամ արդիականացնել օգտատիրոջ ավատարը հիմնվելով նախնական սահմանված պատկերի վրա:

## Ծանոթագրություններ

## Գրականություն
* *Holzwarth, Martin, Janiszewski, Chris, Neumann, Marcus*. The Influence of Avatars on Online Consumer Shopping Behavior // Journal of Marketing, October 2006, Volume 70, Issue 4
* *Meadows, Mark Stephen. I*, Avatar; The Culture and Consequences Of Having A Second Life. Peachpit / New Riders, 2008, ISBN 0-321-53339-9
* *Sloan, R.J.S., Robinson, B., Cook, M., and Bown, J.* Dynamic emotional expression choreography: perception of naturalistic facial expressions. // M. Capey, B. Ip and F. Blastland, editors, SAND Conference Proceedings, Swansea, UK 24-28 November 2008. Swansea Metropolitan University: Swansea
* *Wood, Natalie T, Michael R. Solomon and Basil G. Englis*. Personalization of Online Avatars: Is the Messenger as Important as the Message? // International Journal of Internet Marketing and Advertising, 2 (1/2), 143—161, 2005.

## Արտաքին հղումներ
* Avatar.bz, ավատարների ստեղծման օնլայն խմբագիր
*
* AvaCreate.ru, օնլայն ավատարների ստեղծում
* АВАТАРИСТИКА, մի շարք հոդվածներ օգտագործողների ավատարների հոգեբանական մեկնաբանության և այդ մեկնաբանությունների հիման վրա տրամաբանական շղթաների նախնական կառուցման վերաբերյալ։

Կատեգորիա:Համակարգչային գրաֆիկա
Կատեգորիա:Համակարգչային խաղերի տերմինաբանություն
Կատեգորիա:Համացանցային ժարգոն
Կատեգորիա:Համացանցային մշակույթ
Կատեգորիա:Համացանցային տերմինաբանություն